གཞོན་སྐྱེས་རྩོམ་པ་པོ་སྒྲོལ་མ་སྐྱབས་ལགས་ནི།ཕྱི་ལོ་༡༩༧༦ལོར་བོད་མདོ་སྨད་ཨ་རིག་གི་ཡུལ་ཏེ།རྒྱ་གཞུང་གིས་བོད་ས་བཅད་བགོས་བྱས་པའི་ད་ལྟའི་ས་ཁོངས་ལྟར་བྱས་ན།མཚོ་སྔོན་ཞིང་ཆེན་མཚོ་ནུབ་བོད་རིགས་རང་སྐྱོང་ཁུལ་མདོ་ལ་རྫོང་འབྲོང་ལུང་སྡེ་བར།ཕ་མཁས་བཙུན་དང་མ་སྒྲོལ་མ་གཉིས་བུ་རུ་སྐྱེས།གཅེན་གཅུང་ལྔ་ཡོད་པའི་ཁྲོད་ནས་བཞི་དེ་ཡིན།ཆུང་དུས་ནས་བཟུང་ཨ་རིག་སྡེ་བའི་སློབ་ཆུང་དང་རྫོང་སློབ་འབྲིང་དུ་རིམ་པར་འགྲིམས་ཏེ།༡༩༩༥ལོར་མཚོ་སྔོན་དགེ་ཐོན་སློབ་ཆེན་དུ་སློབ་ཞུགས་ཀྱིས་སློབ་མཐར་ཕྱིན་རྗེས།མདོ་ལ་རྫོང་གི་སློབ་འབྲིང་ཞིག་ཏུ་དགེ་རྒན་གྱི་ཕྱག་ལས་གཉེར།རྗེས་སུ་པེ་ཅིན་སློབ་ཆེན་དུ་ཞུགས་ཏེ་ཞིབ་འཇུག་སློབ་མའི་སྡེ་ཁག་ཏུ་མུ་མཐུད་སློབ་གཉེར་གནང་ཡོད་པ་རེད།